Vuonna 1928 löydettiin Pertunmaan Kuuselan tilalta hautaröykkiö ja sen alta viikinkiaikainen naisen polttohauta. Nainen oli aikanaan puettu vauraaseen länsisuomalaiseen emännänpukuun runsaine koruineen, jotka siirrettiin säilytettäväksi Museovirastoon. Sittemmin on vastaavien suomalaisten hautalöytöjen pohjalta alettu koota muinaispukuja. Muinaiskorujen pohjalta ovat aikanaan syntyneet myös Kalevala Korun korut. Nyt on mahdollisuus tulla tutustumaan näihin hienoihin muinaispukuihin koruineen sekä Kalevala Korun koruihin. Tapahtumassa saadaan lisäksi nähdä, miltä mahtoi näyttää Kuuselan haudan mahtinainen muinaispuvussaan! Tapahtuman aluksi klo 12 alkaen on mahdollisuus tutustua Vanha-Rantalan talomuseoon (Museotie), missä myös tapahtuma avataan hautalöydön muistomerkillä. Sieltä siirrytään Nuorisotalolle (Juhlakuja 1), missä tutustutaan esitelmävideon myötä Kuuselan hautalöydön koruihin sekä puetaan Kuuselan mahtinainen oman aikansa muinaispukuun ja koruihin. Sen jälkeen esitellään paikalla olevat muut muinaispuvut ja niiden osat. Samalla voi tutustua myös tuon ajan käsityötaitoihin ja Kaleva Korun koruihin. Nuorisotalolla on myös kahvio avoinna. Tervetuloa! Vapaa pääsy! Tilaisuuden järjestää Alhon kotimuseo yhteistyössä yhteistyössä Mikkelin Kalevalaiset ry:n ja Mäntyharjun kunnan kanssa. Tiedustelut p. 050 321 9905. Kuvassa muinaispukuja esillä Kenkäverossa.
”RAUTAKAUDEN MAHTINAISEN JALANJÄLJILLÄ” – Muinaispukujen ja -korujen päivä
Muinaispukujen ja -korujen päivä Pertunmaan Vanha-Rantalassa ja Nuorisotalolla 1.8.2026